stanford-oval/wikipedia huggingface dataset:
วิชญ์วิสิฐ หิรัญวงษ์กุล
แฟนคลับ

เมื่อวันที่ 27 พฤศจิกายน พ.ศ. 2550 กลุ่มแฟนคลับของวิชญ์วิสิฐ ทำการเปิดเว็บบอร์ด วิชญ์วิสิฐดอตคอม ขึ้นอย่างเป็นทางการ โดยเมื่อนับถึงวันอาทิตย์ที่ 20 กรกฎาคม พ.ศ. 2551 มีจำนวนสมาชิกทั้งสิ้น 2,345 คน ส่วนตัววิชญ์วิสิฐเอง เป็นสมาชิกลำดับที่ 93 และตอบกระทู้ไปทั้งหมด 47 ข้อความ
ทั้งนี้ ในวันเดียวกัน เว็บไซต์พิชชีคลับดอตคอม ได้ก่อตั้งขึ้นอย่างเป็นทางการ แต่สามารถเปิดให้บริการได้เพียงถึงวันที่ 21 พฤษภาคม รวมมีสมาชิกทั้งสิ้น 1,469 คน อัปเดตหน้าตาของเว็บบอร์ดไปทั้งหมด 5 ครั้ง นอกจากนี้ ยังมีแฟนคลับของวิชญ์วิสิฐชาวจีน ได้เปิดเว็บไซต์พิชชี่ไชน่า โดยมีสมาชิกเป็นจำนวนมากอีกด้วย
ทว่าระยะต่อมา เมื่อเครือข่ายสังคมกลายเป็นวัฒนธรรมสมัยนิยม กลุ่มแฟนคลับของวิชญ์วิสิฐแทบทั้งหมด ก็พากันเปลี่ยนแปลงสื่อกลางของตน โดยทยอยปิดตัวเว็บบอร์ดลง เนื่องจากมีภาระค่าใช้จ่าย ในการเช่าชื่อโดเมนสำหรับเข้าถึง โดยสำหรับแฟนคลับชาวไทย ย้ายมาเปิดใช้หน้าสำหรับแฟน (fanpage) ในเฟซบุ๊กเป็นสื่อกลางใหม่ ส่วนแฟนคลับชาวจีน หันไปใช้ซินล่างเวย์ปั๋ว สื่อเครือข่ายสังคมของจีนเอง
อมรา อัศวนนท์

| อมรา อัศวนนท์ |
| --- | --- |
เกิด: 6 พฤษภาคม พ.ศ. 2479 (88 ปี) อมรา อัศวนนท์ จังหวัดพระนคร ประเทศสยาม
คู่สมรส: พลตำรวจโท อังกูร บุรานนท์
บุตร: 2 คน
อาชีพ: นางงาม นักแสดง
ปีที่แสดง: พ.ศ. 2498–ปัจจุบัน
รางวัล
พระสุรัสวดี: นักแสดงนำหญิงยอดเยี่ยม พ.ศ. 2501 - รักริษยา
ชมรมวิจารณ์บันเทิง: รางวัลเกียรติคุณแห่งความสำเร็จ พ.ศ. 2557
อมรา บุรานนท์ (สกุลเดิม อัศวนันท์; เกิด 6 พฤษภาคม พ.ศ. 2479) เป็นนางงามและนักแสดงหญิงลูกครึ่งไทย-ฝรั่งเศส เจ้าของฉายา “เอลิซาเบธ เทย์เลอร์ เมืองไทย“
ประวัติ

อมราเป็นธิดาคนโตในจำนวน 3 คนของหลวงประเจิดอักษรลักษณ์ (สมโภช อัศวนนท์) กับมาดามยอร์เฮท (Georgette) ชาวฝรั่งเศส สำเร็จการศึกษาระดับชั้นมัธยมศึกษาปีที่ 6 จากโรงเรียนมาแตร์เดอีวิทยาลัย สมรสกับ พลตำรวจโท อังกูร บุรานนท์  เมื่อ พ.ศ. 2503 มีบุตรสองคนชื่อ อภิชญา และ อโนมา
เวทีประกวด

ร่วมประกวดนางสาวไทยเมื่อ พ.ศ. 2496 ขณะอายุ 17 ปี ได้ตำแหน่งรองอันดับสี่  และเป็นผู้แทนประเทศไทยเดินทางไปประกวดนางงามจักรวาล 1954 ที่แคลิฟอร์เนีย สหรัฐอเมริกา นับเป็นสาวไทยคนแรกที่เข้าร่วมประกวดนางงามจักรวาลและได้ปรากฏตัวในภาพยนตร์เพื่อประชาสัมพันธ์งานเรื่อง  Beautiful Girl of the World  ซึ่งมี โทนี่ เคอร์ติส เป็นพิธีกร
ผลงาน > ภาพยนตร์

พ.ศ. 2498 : ปริศนา
พ.ศ. 2500 : เล็บครุฑ
พ.ศ. 2500 : รักริษยา
พ.ศ. 2500 : ทุ่งรวงทอง
พ.ศ. 2500 : ปรารถนาแห่งหัวใจ
พ.ศ. 2501 : เห่าดง
พ.ศ. 2501 : รมดี
พ.ศ. 2501 : เกิดใหม่
พ.ศ. 2501 : บุกแหลก
พ.ศ. 2501 : แววมยุรา
พ.ศ. 2501 : บุหงาสวรรค์
พ.ศ. 2501 : ยูงรำแพน
พ.ศ. 2501 : เทวรูปหยก
พ.ศ. 2501 : มังกรแดง
พ.ศ. 2501 : ดอกฟ้าในมือโจร
พ.ศ. 2501 : ทหารเสือกรมหลวงชุมพร
พ.ศ. 2502 : สี่คิงส์
พ.ศ. 2502 : เชลยศักดิ์
พ.ศ. 2502 : จ้าวนักเลง
พ.ศ. 2502 : กล่อมกากี
พ.ศ. 2502 : คนองปืน
พ.ศ. 2502 : ฝ่ามรสุม
พ.ศ. 2502 : ชาติสมิง
พ.ศ. 2502 : รักเธอเท่าฟ้า
พ.ศ. 2502 : สิบทหารเสือ
พ.ศ. 2502 : กุหลายแสนสวย
พ.ศ. 2502 : หนึ่งน้องนางเดียว
พ.ศ. 2502 : พล นิกร กิมหงวน ตะลุยฮาเร็ม
พ.ศ. 2503 : แสงสูรย์
พ.ศ. 2503 : ทูตนรก
พ.ศ. 2503 : สุดชีวิต
พ.ศ. 2503 : น้ำตาทมิฬ
พ.ศ. 2503 : ยอดเดี๋ยว
พ.ศ. 2503 : ตุ๊กตาผี
พ.ศ. 2503 : ดวงชีวัน
พ.ศ. 2503 : สาวดาวเทียม
พ.ศ. 2503 : สายสวาทยังไม่สิ้น
พ.ศ. 2504 : หงส์ฟ้า
พ.ศ. 2504 : ลั่นทมสะอื้น
พ.ศ. 2504 : พสุธาที่ข้ารัก
พ.ศ. 2504 : ดอกฟ้าฝาแฝด
พ.ศ. 2504 : สุดปรารถนา
พ.ศ. 2505 : ทับสมิงคลา
พ.ศ. 2505 : สกาวเดือน
พ.ศ. 2506 : จำเลยรัก
พ.ศ. 2506 : คมพยาบาท
พ.ศ. 2506 : เขี้ยวพิษ
พ.ศ. 2506 : ในฝูงหงส์
พ.ศ. 2506 : บ้านนอกเข้ากรุงบ
พ.ศ. 2507 : พิชิตทรชน
พ.ศ. 2508 : ลูกนก
พ.ศ. 2509 : แก้มทอง
พ.ศ. 2510 : อาญารัก
พ.ศ. 2510 : คนเหนือคน
พ.ศ. 2511 : สาปสวาท
พ.ศ. 2516 : จินตะหรา
พ.ศ. 2516 : ดาร์บี้
พ.ศ. 2517 : น้ำผึ้งขม
พ.ศ. 2519 : สวรรค์ยังมีชั้น
พ.ศ. 2519 : จักรวาลยอดรัก
พ.ศ. 2519 : ช่องว่างระหว่างหัวใจ
พ.ศ. 2524 : ประกาศิตจากหัวใจ
พ.ศ. 2526 : แม่ดอกกระถิน
พ.ศ. 2526 : เงิน เงิน เงิน
พ.ศ. 2527 : รัศมีแข
พ.ศ. 2528 : กัลปังหา
พ.ศ. 2528 : พยาบาลที่รัก
พ.ศ. 2529 : ท่านชายกำมะลอ
พ.ศ. 2530 : ผู้ชายป้ายเหลือง
พ.ศ. 2530 : หลังคาแดง
พ.ศ. 2533 : รักข้างแรม
พ.ศ. 2533 : แฉลบ
พ.ศ. 2533 : นางอาย
พ.ศ. 2533 : ต้องปล้น
พ.ศ. 2533 : กามเทพท่าจะบ๊องส์
พ.ศ. 2534 : ค่าของคน
พ.ศ. 2534 : ม่อก 2 ต้องได้สาม
พ.ศ. 2534 : ยังไม่สิ้นกลิ่นน้ำนม
พ.ศ. 2535 : ด๊อกเตอร์ครก
พ.ศ. 2536 : กอดคอกันแหวว
พ.ศ. 2538 : รักแท้บทที่ 1
พ.ศ. 2547 : คน ผี ปีศาจ
พ.ศ. 2547 : ผีไม่อยากให้คนเห็น
พ.ศ. 2553 : แต๋วเตะตีนระเบิด
พ.ศ. 2557 : เพชฌฆาต The Last Executioner
พ.ศ. 2561 : ตีสาม Aftershock
ผลงาน > ละคร

พ.ศ. 2511 : น้ำผึ้งขม
พ.ศ. 2512 : แม่หญิง
พ.ศ. 2520 : สกาวเดือน (รับเชิญ)
พ.ศ. 2520 - พ.ศ. 2523 : น้ำผึ้งขม
พ.ศ. 2522 : ทิวาหวาม (รับเชิญ)
พ.ศ. 2522 : นางสาวทองสร้อย
พ.ศ. 2523 : สามอนงค์
พ.ศ. 2523 : เหยี่ยวราตรี
พ.ศ. 2525 : ปูนปิดทอง
พ.ศ. 2526 : คุณยายกายสิทธิ์
พ.ศ. 2528 : พลับพลึงสีชมพู (รับเชิญ)
พ.ศ. 2528 : นายแพทย์สนุกสนาน
พ.ศ. 2529 : รักติดลบ
พ.ศ. 2529 : น้ำผึ้งขม
พ.ศ. 2529 : ทะเลเลือด
พ.ศ. 2530 : อย่าลืมฉัน
พ.ศ. 2530 : ปริศนา
พ.ศ. 2530 : หัวใจสองภาค
พ.ศ. 2530 : แก้วกลางดง
พ.ศ. 2531 : สังเวียนรัก
พ.ศ. 2531 : รักบ้าๆ บวมๆ
พ.ศ. 2531 : ทิวาหวาม (รับเชิญ)
พ.ศ. 2532 : สมการวัย
พ.ศ. 2532 : เมียหลวง
พ.ศ. 2532 : สงครามเงิน
พ.ศ. 2533 : ตะกายดาว ตอน ดาวอยู่แล้ว (รับเชิญ)
พ.ศ. 2533 : อุบัติเหตุ
พ.ศ. 2533 : อุ้มบุญ
พ.ศ. 2534 : ผู้การเรือเร่
พ.ศ. 2534 : ความรักของคุณฉุย
พ.ศ. 2534 : สุสานคนเป็น
พ.ศ. 2535 : วังน้ำวน (รับเชิญ)
พ.ศ. 2535 : รักในรอยแค้น (รับเชิญ)
พ.ศ. 2535 : ลางรัก
พ.ศ. 2536 : เทพบุตรสุดเวหา (รับเชิญ)
พ.ศ. 2537 : ห้องนี้ไม่มีวิว
พ.ศ. 2537 : จากฝัน..สู่นิรันดร
พ.ศ. 2537 : นางฟ้าปีกอ่อน
พ.ศ. 2538 : วิมานสลัม
พ.ศ. 2538 : ผู้ชายไม้ประดับ (รับเชิญ)
พ.ศ. 2538 : นางอาย
พ.ศ. 2538 : ความรักของคุณฉุย 2
พ.ศ. 2539 : 6/16 ร้ายบริสุทธิ์
พ.ศ. 2539 : สนสะท้าน (รับเชิญ)
พ.ศ. 2540 : สวรรค์ยังมีชั้น
พ.ศ. 2540 : รอยอดีต
พ.ศ. 2540 : มัจจุราชติ๊งต๊อง
พ.ศ. 2540 : ท่านชายกำมะลอ
พ.ศ. 2540 : กุหลาบที่ไร้หนาม
พ.ศ. 2540 : ทองเนื้อเก้า
พ.ศ. 2540 : รักผู้พันแถมเรือพ่วง
พ.ศ. 2541 : คู่เขย คู่ขวัญ
พ.ศ. 2541 : ไฟริษยา
พ.ศ. 2542 : เกิดเป็นกา
พ.ศ. 2542 : เจ้าสาวของอานนท์
พ.ศ. 2542 : รองเท้าแก้ว
พ.ศ. 2542 : รักไร้พรมแดน
พ.ศ. 2542 : สะพานดาว
พ.ศ. 2542 : สาวน้อยร้อยมายา
พ.ศ. 2543 : โสนบานเช้า คัดเค้าบานเย็น
พ.ศ. 2543 : รักคุณเข้าแล้ว…อย่างกะทันหัน
พ.ศ. 2544 : แม่ค้า
พ.ศ. 2544 : หลงไฟ
พ.ศ. 2545 : หัวใจเถื่อน
พ.ศ. 2545 : นังเหมียวย้อมสี
พ.ศ. 2546 : เหยี่ยวสาวมือใหม่
พ.ศ. 2547 : ผักบุ้งกับกุ้งนาง
พ.ศ. 2547 : รักสุดขั้ว
พ.ศ. 2548 : สะใภ้กาฝาก
พ.ศ. 2549 : ลมหวน (รับเชิญ)
พ.ศ. 2549 : แรงฤทธิ์พิศวาส
พ.ศ. 2550 : ปู่โสมเฝ้าทรัพย์ ช่อง 7
พ.ศ. 2557 : แม่ผัวตัวร้าย สะใภ้ตัวแสบ (รับเชิญ)
พ.ศ. 2561 : เนตรนาคิน (รับเชิญ)
พ.ศ. 2564 : ฟ้ามีตา ตอน กฎข้อที่ 6 (ละครสั้นจบในตอน)
ผลงาน > มิวสิควีดีโอ

เพลง ละครน้ำดี บดินทร์ ดุ๊ก (2535)
รัฐมินนิโซตา

| รัฐมินนิโซตา |
| --- | --- |
รัฐ
State of Minnesota
   ธง ตรา
สมญา: North Star State; Land of 10,000 Lakes; The Gopher State
คำขวัญ: L’Étoile du Nord (French: The Star of the North)
แผนที่สหรัฐเน้นรัฐมินนิโซตา
ประเทศ: สหรัฐ
สถานะก่อนเป็นรัฐ: Minnesota Territory
เข้าร่วมสหรัฐ: May 11, 1858 (32nd)
เมืองหลวง: เซนต์พอล
เมืองใหญ่สุด: มินนีแอโพลิส
มหานครใหญ่สุด: Minneapolis-Saint Paul
การปกครอง
 • ผู้ว่าการ: ทิม วอลซ์ (DFL)
 • รองผู้ว่าการ: Yvonne Prettner Solon  (DFL)
สมาชิกวุฒิสภา: เอมี โคลบูชาร์ (DFL)  ทีนา สมิธ (DFL)
สมาชิกสภาผู้แทนราษฎร: เดโมแครต 4 คน รีพับลิกัน 4 คน
พื้นที่
 • ทั้งหมด: 86,943 ตร.ไมล์ (225,181 ตร.กม.)
 • พื้นดิน: 79,682 ตร.ไมล์ (206,375 ตร.กม.)
 • พื้นน้ำ: 7,330 ตร.ไมล์ (18,990 ตร.กม.)  8.4%
อันดับพื้นที่: 12th
ขนาด
 • ความยาว: c. 400 ไมล์ (c. 640 กิโลเมตร)
 • ความกว้าง: c. 200–350 ไมล์ (c. 320–560 กิโลเมตร)
ความสูง: 1,198 ฟุต (365 เมตร)
ความสูงจุดสูงสุด (Eagle Mountain): 2,301 ฟุต (701 เมตร)
ความสูงจุดต่ำสุด (Lake Superior): 601 ฟุต (183 เมตร)
ประชากร
 • ทั้งหมด: 5,266,214 (2,009 est.)   4,919,479 (2,000) คน
 • อันดับ: 21st
 • ความหนาแน่น: 65.3 คน/ตร.ไมล์ (25.21 คน/ตร.กม.)
 • อันดับความหนาแน่น: 31st
 • ค่ามัธยฐานรายได้ครัวเรือน: $55,802
 • อันดับรายได้: 10th
เดมะนิม: Minnesotan
ภาษา
เขตเวลา: Central: UTC-6/-5
อักษรย่อไปรษณีย์: MN
รหัส ISO 3166: US-MN
อักษรย่อเดิม: Minn.
ละติจูด: 43° 30′ N to 49° 23′ N
ลองจิจูด: 89° 29′ W to 97° 14′ W
เว็บไซต์: www.state.mn.us
รัฐมินนิโซตา อยู่ทางตอนเหนือของสหรัฐ
รัฐมินนิโซตา (อังกฤษ: Minnesota, เสียงอ่านภาษาอังกฤษ: /ˌmɪn əˈsoʊ tə/) เป็นรัฐที่ 32 ของสหรัฐ ตั้งอยู่บริเวณทางตอนเหนือของสหรัฐ มินนิโซตาเป็นรัฐที่มีขนาดใหญ่ที่สุดในมิดเวสต์ โดยมีเมืองสำคัญได้แก่เมืองแฝดเซนต์พอลและมินนีแอโพลิส และเมืองสำคัญต่าง ๆ เช่น ดูลูธ ในรัฐมินนิโซตาเป็นรัฐที่มีอุตสาหกรรมอาหารสูงรัฐหนึ่งในสหรัฐและทรัพยากรธรรมชาติมากมาย นอกจากนี้ยังมีธุรกิจขนาดใหญ่ที่สำคัญหลายแห่งในรัฐมินนิโซตาได้แก่ เดรีควีน 3เอ็ม ทาร์เกต เบสต์บาย มาโยคลินิก
ชื่อเล่นของมินนิโซตา คือ ดินแดนหมื่นทะเลสาบ (The Land of 10,000 Lakes) ในปี 2550 มินนิโซตามีประชากร 5,197,621 คน
ทีมกีฬาที่สำคัญได้แก่ มินนิโซตา ไวกิงส์ สถานศึกษาที่สำคัญได้แก่ มหาวิทยาลัยมินนิโซตา
แหล่งข้อมูลอื่น

เว็บไซต์รัฐมินนิโซตา
| ด ค ก เขตทางการเมืองของสหรัฐ |
| --- | --- |
รัฐ:  คอนเนทิคัต  เคนทักกี  แคนซัส  แคลิฟอร์เนีย  โคโลราโด  จอร์เจีย  เซาท์แคโรไลนา  เซาท์ดาโคตา  เดลาแวร์  เท็กซัส  เทนเนสซี  นอร์ทแคโรไลนา  นอร์ทดาโคตา  นิวเจอร์ซีย์  นิวเม็กซิโก  นิวยอร์ก  นิวแฮมป์เชอร์  เนแบรสกา  เนวาดา  เพนซิลเวเนีย  ฟลอริดา  มอนแทนา  มิชิแกน  มินนิโซตา  มิสซิสซิปปี  มิสซูรี  เมน  แมริแลนด์  แมสซาชูเซตส์  ยูทาห์  โรดไอแลนด์  ลุยเซียนา  วอชิงตัน  วิสคอนซิน  เวสต์เวอร์จิเนีย  เวอร์จิเนีย  เวอร์มอนต์  ไวโอมิง  ออริกอน  อะแลสกา  อาร์คันซอ  อินดีแอนา  อิลลินอย  แอริโซนา  แอละแบมา  โอคลาโฮมา  โอไฮโอ  ไอดาโฮ  ไอโอวา  ฮาวาย 
เขตที่ตั้งรัฐบาลของสหพันธ์:  วอชิงตัน ดี.ซี. 
พื้นที่เกาะ:  กวม  ปวยร์โตรีโก  หมู่เกาะนอร์เทิร์นมาเรียนา  หมู่เกาะเวอร์จินของสหรัฐ  อเมริกันซามัว 
เกาะเล็กรอบนอก:  เกาะจาร์วิส  เกาะนาแวสซา  เกาะเบเกอร์  เกาะเวก  เกาะฮาวแลนด์  คิงแมนรีฟ  จอห์นสตันอะทอลล์  แพลไมราอะทอลล์  มิดเวย์อะทอลล์ 
เขตสงวนอินเดียน: รายชื่อเขตสงวนอินเดียน
เจนรบ สำเภาดี

เจนรบ สำเภาดี (ชื่อเล่น: เจน; เกิดวันที่ 2 มิถุนายน พ.ศ. 2538) เป็นนักฟุตบอลชาวไทย เล่นในตำแหน่งกองหน้า ปัจจุบันลงเล่นให้กับพลังกาญจน์ในไทยลีก 2
เกียรติประวัติ > รางวัลระดับทีมชาติ

ซีเกมส์ 2015 : เหรียญทอง
ซีเกมส์ 2017 : เหรียญทอง
เกียรติประวัติ > สโมสร

ไทยลีก: 2563–64
| ด ค กผู้เล่นชุดปัจจุบันของสโมสรฟุตบอลพลังกาญจน์  |
| --- | --- |
 1 สหวิช  3 อาร์ตูร์  4 ธีรวัฒน์  5 หลุยส์  6 ณธกรณ  7 มัตสึนากะ  8 สุเชาว์  9 ชาคริต  10 ตูมัสยัน  11 ณัฐพงษ์  13 ศักรินทร์  14 อานนท์  16 โซซา  17 ธีรพัฒน์  18 ชนาธิป  19 ชินพงษ์  20 อนุวัฒน์  22 จิระศักดิ์  23 สัญหณัฐ  25 พชรกร  27 วรวุธ  29 อนวัช  30 อิทธิพล  31 เกียรติศักดิ์  32 พลกฤต  33 นราธิป  38 ธีรภัทร์  39 ใหญ่  47 กิตติเวทย์  61 พีรเดช  66 ดนุสรณ์  71 อธัชชา  99 สิริชัย  ผู้ฝึกสอน: รนนท์
ไกรด์คอร์

| ไกรด์คอร์ |
| --- | --- |
แหล่งกำเนิดทางรูปแบบ:  ฮาร์ดคอร์พังก์  ครัสต์พังก์  แทรชคอร์  เอกซ์ตรีมเมทัล  แทรชเมทัล  อินดัสเทรียล  นอยส์ 
แหล่งกำเนิดทางวัฒนธรรม: กลางคริสต์ทศวรรษ 1980 ในอังกฤษ
รูปแบบอนุพันธุ์: แมทคอร์ แซส
แนวประสาน
 เดทไกรด์  กอร์ไกรด์  พอร์โนไกรด์ 
ทัศนียภาพในระดับภูมิภาค
 สหราชอาณาจักร 
ทัศนียภาพในระดับท้องถิ่น
เบอร์มิงแฮม
หัวข้ออื่น ๆ
 อนาร์โชพังก์  ครอสโอเวอร์แทรช  ดีบีต  เดทเมทัล  อินดัสเทรียลเมทัล  เมทัลคอร์  พาวเวอร์ไวโอเลนซ์  สลัดจ์เมทัล  สปีดคอร์ 
ไกรด์คอร์ (อังกฤษ: Grindcore) เป็นแนวเพลงเอกซ์ตรีมที่ผสมผสานระหว่างเฮฟวีเมทัลกับฮาร์ดคอร์พังก์ ซึ่งมีต้นกำเนิดในช่วงกลางคริสต์ทศวรรษ 1980 โดยได้รับแรงบันดาลใจจากแนวที่ฟังดูหยาบกร้าน เช่น แทรชคอร์ ครัสต์พังก์ ฮาร์ดคอร์พังก์, เอกซ์ตรีมเมทัล และอินดัสเทรียล ไกรด์คอร์ถือเป็นแนวฮาร์ดคอร์พังก์ที่เน้นความเสียงดังโดยใช้ลักษณะเฉพาะตัวของฮาร์ดคอร์ เช่น กีตาร์ที่เสียงแตกหนัก ๆ เสียงกีตาร์ที่จูนต่ำ เสียงเบสที่หนักหน่วง จังหวะความเร็วสูง บลาสต์บีต และเสียงร้องที่ประกอบด้วยเสียงคำราม เสียงตะโกน และเสียงหวีดแหลมสูง วงดนตรีในยุคแรก ๆ เช่น นาปาล์มเดทของอังกฤษ ได้รับการยกย่องว่าเป็นผู้วางรากฐานสำหรับรูปแบบนี้ ในปัจจุบันแพร่หลายมากที่สุดในอเมริกาเหนือและยุโรป โดยมีผู้วงที่มีชื่อเสียง เช่น บรูทัลทรุท และนาซัม เนื้อหาเนื้อเพลงมีตั้งแต่เน้นไปที่ประเด็นทางสังคมและการเมืองไปจนถึงเนื้อหาที่โหดร้ายและสุขนาฏกรรมมืด
อำเภอหนองบัว

สำหรับความหมายอื่น ดูที่ หนองบัว
| อำเภอหนองบัว |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Nong Bua
คำขวัญ: หลวงพ่อเดิมสร้างเมือง ลือเลื่องความสามัคคี ประเพณีบวชนาคหมู่ หินสีชมพูคู่เขาพระ เมืองพันสระนามกล่าวขาน พิพิธภัณฑ์พื้นบ้านมากมี ข้าวสารดีมีชื่อ นามระบือคือหนองบัว
แผนที่จังหวัดนครสวรรค์ เน้นอำเภอหนองบัว
พิกัด: 15°51′53.7″N 100°35′10″E﻿ / ﻿15.864917°N 100.58611°E﻿ / 15.864917; 100.58611
ประเทศ:  ไทย
จังหวัด: นครสวรรค์
พื้นที่
 • ทั้งหมด: 819.5 ตร.กม. (316.4 ตร.ไมล์)
ประชากร (2564)
 • ทั้งหมด: 65,864 คน
 • ความหนาแน่น: 80.37 คน/ตร.กม. (208.2 คน/ตร.ไมล์)
รหัสไปรษณีย์ : 60110
รหัสภูมิศาสตร์: 6004
ที่ตั้งที่ว่าการ: ที่ว่าการอำเภอหนองบัว หมู่ที่ 3 ตำบลหนองกลับ อำเภอหนองบัว จังหวัดนครสวรรค์ 60110
 ส่วนหนึ่งของสารานุกรมประเทศไทย
หนองบัว เป็นอำเภอหนึ่งของจังหวัดนครสวรรค์ เดิมเป็นส่วนหนึ่งของอำเภอชุมแสง อำเภอท่าตะโก จังหวัดนครสวรรค์ และอำเภอบางมูลนาก จังหวัดพิจิตร
ที่ตั้งและอาณาเขต

อำเภอหนองบัวตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับอำเภอและจังหวัดข้างเคียง ดังนี้
ทิศเหนือ ติดต่อกับอำเภอบางมูลนากและอำเภอดงเจริญ (จังหวัดพิจิตร)
ทิศตะวันออก ติดต่อกับอำเภอชนแดนและอำเภอบึงสามพัน (จังหวัดเพชรบูรณ์)
ทิศใต้ ติดต่อกับอำเภอไพศาลีและอำเภอท่าตะโก
ทิศตะวันตก ติดต่อกับอำเภอชุมแสง
ประวัติอำเภอ

วันที่ 9 ธันวาคม 2490 ได้แยกพื้นที่ตำบลหนองบัว ตำบลห้วยร่วม และตำบลห้วยใหญ่ อำเภอชุมแสง มาตั้งเป็น กิ่งอำเภอหนองบัว ขึ้นกับอำเภอชุมแสง
วันที่ 9 มิถุนายน 2491 โอนพื้นที่ตำบลธารทหาร (ยกเว้นหมู่ที่ 1) ของอำเภอท่าตะโก ไปขึ้นกับกิ่งอำเภอหนองบัว อำเภอชุมแสง
วันที่ 14 กุมภาพันธ์ 2493 เปลี่ยนแปลงเขตจังหวัดพิจิตร และจังหวัดนครสวรรค์ โดยโอนพื้นที่ตำบลหนองกลับ อำเภอบางมูลนาก จังหวัดพิจิตร มาขึ้นกับกิ่งอำเภอหนองบัว อำเภอชุมแสง จังหวัดนครสวรรค์
วันที่ 5 มิถุนายน 2499 ยกฐานะจากกิ่งอำเภอหนองบัว อำเภอชุมแสง เป็น อำเภอหนองบัว
วันที่ 15 ตุลาคม 2499 จัดตั้งสุขาภิบาลหนองบัว ในท้องที่บางส่วนของตำบลหนองบัว และตำบลหนองกลับ
วันที่ 17 มีนาคม 2502 ประกาศเปลี่ยนแปลงเขตสุขาภิบาลหนองบัว จังวหัดนครสวรรค์
ประกาศกระทรวงมหาดไทย เรื่อง การเปลี่ยนแปลงเขตสุขาภิบาลหนองบัว จังวหัดนครสวรรค์
วันที่ 2 ตุลาคม 2505 ตั้งตำบลห้วยถั่วเหนือและตั้งตำบลห้วยถั่วใต้ แยกออกจากตำบลห้วยใหญ่
วันที่ 11 สิงหาคม 2530 ตั้งตำบลทุ่งทอง แยกออกจากตำบลหนองกลับ และตั้งตำบลวังบ่อ แยกออกจากตำบลธารทหาร
วันที่ 25 พฤษภาคม 2542 ยกฐานะจากสุขาภิบาลหนองบัว เป็นเทศบาลตำบลหนองบัว
การปกครองส่วนภูมิภาค

อำเภอหนองบัวแบ่งเขตการปกครองย่อยออกเป็น 9 ตำบล 107 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | หนองบัว |  | (Nong Bua) |  | 20 หมู่บ้าน |  |  |  |  |  |  | 6. | ห้วยถั่วเหนือ |  | (Huai Thua Nuea) |  | 9 หมู่บ้าน |
| 2. | หนองกลับ |  | (Nong Klap) |  | 15 หมู่บ้าน |  |  |  |  |  |  | 7. | ห้วยใหญ่ |  | (Huai Yai) |  | 6 หมู่บ้าน |
| 3. | ธารทหาร |  | (Than Thahan) |  | 9 หมู่บ้าน |  |  |  |  |  |  | 8. | ทุ่งทอง |  | (Thung Thong) |  | 14 หมู่บ้าน |
| 4. | ห้วยร่วม |  | (Huai Ruam) |  | 11 หมู่บ้าน |  |  |  |  |  |  | 9. | วังบ่อ |  | (Wang Bo) |  | 16 หมู่บ้าน |
| 5. | ห้วยถั่วใต้ |  | (Huai Thua Tai) |  | 7 หมู่บ้าน |  |  |  |  |  |  |  |  |  |  |  |  |
การปกครองส่วนท้องถิ่น

ท้องที่อำเภอหนองบัวประกอบด้วยองค์กรปกครองส่วนท้องถิ่น 10 แห่ง ได้แก่
เทศบาลตำบลหนองบัว ครอบคลุมพื้นที่บางส่วนของตำบลหนองบัวและตำบลหนองกลับ
องค์การบริหารส่วนตำบลหนองบัว ครอบคลุมพื้นที่ตำบลหนองบัว (นอกเขตเทศบาลตำบลหนองบัว)
องค์การบริหารส่วนตำบลหนองกลับ ครอบคลุมพื้นที่ตำบลหนองกลับ (นอกเขตเทศบาลตำบลหนองบัว)
องค์การบริหารส่วนตำบลธารทหาร ครอบคลุมพื้นที่ตำบลธารทหารทั้งตำบล
องค์การบริหารส่วนตำบลห้วยร่วม ครอบคลุมพื้นที่ตำบลห้วยร่วมทั้งตำบล
องค์การบริหารส่วนตำบลห้วยถั่วใต้  ครอบคลุมพื้นที่ตำบลห้วยถั่วใต้ทั้งตำบล
องค์การบริหารส่วนตำบลห้วยถั่วเหนือ  ครอบคลุมพื้นที่ตำบลห้วยถั่วเหนือทั้งตำบล
องค์การบริหารส่วนตำบลห้วยใหญ่  ครอบคลุมพื้นที่ตำบลห้วยใหญ่ทั้งตำบล
องค์การบริหารส่วนตำบลทุ่งทอง ครอบคลุมพื้นที่ตำบลทุ่งทองทั้งตำบล
องค์การบริหารส่วนตำบลวังบ่อ ครอบคลุมพื้นที่ตำบลวังบ่อทั้งตำบล 16 หมู่บ้าน
วิกตอร์ อูว์โก

| วิกตอร์ อูว์โก |
| --- | --- |
วิกตอร์ อูว์โก ค.ศ. 1883
เกิด: 26 กุมภาพันธ์ ค.ศ. 1802 ประเทศฝรั่งเศส
เสียชีวิต: 22 พฤษภาคม ค.ศ. 1885(83ปี) ประเทศฝรั่งเศส
อาชีพ: นักเขียน ศิลปิน รัฐบุรุษ
สัญชาติ: ฝรั่งเศส
แนวร่วมในทางวรรณคดี: โรแมนติก

ลายมือชื่อ: 
วิกตอร์-มารี อูว์โก (ฝรั่งเศส: Victor-Marie Hugo; สัทอักษรสากล: [viktɔʁ maʁi yɡo]; 26 กุมภาพันธ์ ค.ศ. 1802 — 22 พฤษภาคม ค.ศ. 1885) เป็นกวี นักเขียนบทละคร นักประพันธ์ ศิลปิน รัฐบุรุษ และนักเคลื่อนไหวสิทธิมนุษยชนชาวฝรั่งเศส เป็นผู้มีบทบาทอย่างสูงสำหรับการเคลื่อนไหวทางวัฒนธรรมยุคโรแมนติกในประเทศฝรั่งเศส
ชื่อเสียงของอูว์โกทางด้านงานวรรณกรรมในประเทศฝรั่งเศสมาจากงานกวีนิพนธ์และบทละคร ส่วนงานนวนิยายเป็นที่รู้จักรองลงมา ในบรรดางาน    กวีนิพนธ์ของเขา Les Contemplations และ La Légende des siècles จัดเป็นงานที่โดดเด่นและถูกวิพากษ์วิจารณ์อย่างมาก บางครั้งอูว์โกได้รับการกล่าวขวัญถึงในฐานะกวีผู้ยิ่งใหญ่ที่สุดของฝรั่งเศส ขณะที่เขาเป็นที่รู้จักภายนอกประเทศจากผลงานนวนิยาย เรื่อง Les Misérables (เหยื่ออธรรม) และ Notre-Dame de Paris (ฉบับแปลภาษาอังกฤษเรียกว่า The Hunchback of Notre Dame หรือ คนค่อมแห่งน็อทร์-ดาม)
ประวัติ

วิกตอร์ อูว์โก เป็นบุตรคนที่สามและคนสุดท้องของโฌแซ็ฟ เลออปอล ซีฌิสแบร์ อูว์โก (1773–1828) และนางโซฟี เทรบูแช (1772-1821) เกิดเมื่อวันที่ 26 กุมภาพันธ์ ค.ศ. 1802 ที่เมืองเบอซ็องซง ในแคว้นฟร็องช์-กงเต พี่ชายของเขาสองคนคือ อาแบล โฌแซ็ฟ อูว์โก (1798–1855) และเออแฌน อูว์โก (1800–1837) เขาใช้ชีวิตเกือบทั้งหมดของเขาในประเทศฝรั่งเศส โดยจำเป็นต้องลี้ภัยออกไปนอกประเทศชั่วเวลาหนึ่งระหว่างรัชสมัยของพระเจ้านโปเลียนที่สาม โดยไปอาศัยอยู่ในบรัสเซลส์ราว ค.ศ. 1851 ในเจอร์ซีย์ระหว่างปี 1852-1855 และในเกิร์นซีย์ตั้งแต่ ค.ศ. 1855-1870 กับอีกครั้งหนึ่งในปี 1872-1873 ซึ่งเขาเลือกจะลี้ภัยเองแม้มีการนิรโทษกรรมแล้วในปี ค.ศ. 1859
ในช่วงวัยเยาว์ของอูว์โกมีเหตุการณ์สำคัญเกิดขึ้นมากมาย ในคริสต์ศตวรรษก่อนหน้าที่เขาจะเกิด ราชวงศ์บูร์บงถูกโค่นลงในการปฏิวัติฝรั่งเศส ตามมาด้วยการรุ่งเรืองและล่มสลายของสาธารณรัฐแห่งแรก การรุ่งเรืองของจักรวรรดิฝรั่งเศสที่หนึ่ง การรวบอำนาจเผด็จการของนโปเลียน โบนาปาร์ต ซึ่งสถาปนาตนเองขึ้นเป็นจักรพรรดิหลังจากอูว์โกเกิดได้สองปี ราชวงศ์บูร์บงได้รับการสถาปนากลับมาอีกครั้งก่อนที่อูว์โกจะมีอายุครบ 18 ปี แนวคิดทางการเมืองและทางศาสนาที่ตรงข้ามกันของพ่อและแม่สะท้อนถึงแรงผลักดันในการสงครามในฝรั่งเศสที่เกิดขึ้นตลอดช่วงชีวิตของเขา พ่อของอูว์โกเป็นนายทหารระดับสูงในกองทัพของนโปเลียน ซึ่งไม่นับถือพระเป็นเจ้าแต่ยกย่องนโปเลียนเป็นวีรบุรุษ ส่วนแม่ของเขาเป็นชาวคาทอลิกผู้เคร่งครัดและจงรักภักดีต่อราชวงศ์ ครอบครัวของอูว์โกต้องย้ายบ้านบ่อย ๆ ตามการรับตำแหน่งของบิดา ทำให้อูว์โกได้เรียนรู้สิ่งต่าง ๆ มากมายระหว่างการเดินทาง ครั้งหนึ่งเมื่อครอบครัวของเขาเดินทางไปยังเนเปิลส์ อูว์โกได้เห็นช่องเขาแอลป์ขนาดใหญ่กับยอดสูงอันปกคลุมด้วยหิมะ เขาได้เห็นทะเลเมดิเตอเรเนียนสีน้ำเงินสด และได้เห็นงานเทศกาลรื่นเริงต่าง ๆ ในกรุงโรม แม้เวลานั้นเขาจะมีอายุเพียง 6 ปี แต่ก็สามารถจำการเดินทางครึ่งปีนั้นได้อย่างแม่นยำ พวกเขาอยู่ในเนเปิลส์หลายเดือนก่อนจะย้ายกลับมายังปารีส
โซฟีต้องติดตามสามีไปยังอิตาลี (เลออปอลได้เป็นข้าหลวงปกครองแคว้นแห่งหนึ่งใกล้เนเปิลส์) และสเปน (เขาได้เข้าควบคุมดูแลจังหวัดในสเปน 3 จังหวัด) เมื่อนางรู้สึกเหนื่อยหน่ายกับการโยกย้ายแบบชีวิตทหาร ประกอบกับความไม่พอใจกับความเชื่อทางศาสนาของสามี โซฟีจึงแยกอยู่กับเลออปอลชั่วคราวเมื่อ ค.ศ. 1803 โดยพำนักอยู่ในปารีส นางได้อุปการะเลี้ยงดูอูว์โกให้เติบโตขึ้นและรับการศึกษาจากที่นี่ ผลจากสิ่งนี้ทำให้งานกวีนิพนธ์และนิยายของอูว์โกในยุคแรก ๆ สะท้อนถึงความรู้สึกภักดีต่อสถาบันกษัตริย์และความศรัทธา จนกระทั่งในช่วงหลัง เมื่อเหตุการณ์ดำเนินไปสู่การปฏิวัติฝรั่งเศสในปี ค.ศ. 1848 อูว์โกจึงเริ่มมีความคิดต่อต้านการศึกษาที่ภักดีต่อราชวงศ์และคาทอลิก หันไปยกย่องแนวคิดสาธารณรัฐนิยมและเสรีนิยม
ประวัติ > กวีนิพนธ์และงานเขียนในช่วงต้น

อูว์โกในวัยเยาว์ก็เป็นเหมือนกับนักเขียนอายุน้อยคนอื่น ๆ ในยุคเดียวกัน เขาได้รับอิทธิพลอย่างมากจากฟร็องซัว-เรอเน เดอ ชาโตบรีย็อง นักเขียนผู้โดดเด่นและน่าหลงใหลซึ่งมีบทบาทสำคัญต่อการเคลื่อนไหวทางวัฒนธรรมในยุคจินตนิยม และเป็นสัญลักษณ์แห่งวรรณกรชั้นเลิศของฝรั่งเศสในช่วงต้นคริสต์ศตวรรษที่ 18 อูว์โกถึงกับตั้งปณิธานว่า จะต้องเป็นเหมือนชาโตบรีย็อง มิฉะนั้นก็ไม่เป็นอะไรเลย ชีวิตของอูว์โกคล้ายคลึงกับชาโตบรีย็องในหลายด้าน ในเวลาต่อมา อูว์โกก็กลายเป็นผู้มีบทบาทสำคัญต่อวรรณกรรมยุคจินตนิยม และเข้าไปเกี่ยวข้องกับการเมืองในฐานะผู้นำแนวคิดสาธารณรัฐนิยม จนกระทั่งจำต้องลี้ภัยไปนอกประเทศจากการเคลื่อนไหวทางการเมืองของตน
ผลงานของอูว์โกชิ้นแรก ๆ เปี่ยมด้วยเสน่ห์และวาทะน่าอ่าน จนกระทั่งเขาสามารถประสบความสำเร็จและมีชื่อเสียงได้ในเวลาอันรวดเร็ว งานกวีนิพนธ์ชุดแรกของเขา คือ Nouvelles Odes et Poésies Diverses ได้ตีพิมพ์ในปี ค.ศ. 1824 ขณะที่เขามีอายุเพียง 22 ปีเท่านั้น งานชิ้นนี้ทำให้เขาได้รับรางวัลพระราชทานจากพระเจ้าหลุยส์ที่ 18 แต่ถึงแม้งานนี้จะได้รับคำชมเชยอย่างมากมาย ทว่างานกวีนิพนธ์อีกชุดหนึ่ง คือ Odes et Ballades ที่ตีพิมพ์ในอีก 2 ปีต่อมา ได้เผยให้เห็นถึงอัจฉริยะทางกวีของอูว์โกยิ่งกว่า แสดงถึงความเก่งกาจอย่างเป็นธรรมชาติในการประพันธ์ถ้อยคำและท่วงทำนองของดนตรี
อูว์โกหนุ่มตกหลุมรักกับเพื่อนในวัยเด็กชื่อ อาแดล ฟูเช โดยที่แม่ของเขาไม่เห็นชอบด้วย เขาแอบหมั้นกับเธออย่างลับๆ จนกระทั่งในปี ค.ศ. 1821 เขาจึงได้แต่งงานกับเธออย่างเปิดเผยในปี ค.ศ. 1822 ทั้งสองมีบุตรชายคนโตชื่อ เลออปอล เกิดเมื่อ ค.ศ. 1823 แต่เสียชีวิตตั้งแต่ยังเป็นทารก หลังจากนั้นอูว์โกมีบุตรอีก 4 คนคือ เลออโปลดีน (เกิด 28 สิงหาคม ค.ศ. 1824) ชาร์ล (เกิด 4 พฤศจิกายน ค.ศ. 1826) ฟร็องซัว-วิกตอร์ (เกิด 28 ตุลาคม ค.ศ. 1828) และอาแดล (เกิด 24 สิงหาคม ค.ศ. 1830)
หลังจากแต่งงาน อูว์โกตีพิมพ์นวนิยายเรื่องแรกของเขาในปีถัดมา คือ ค.ศ. 1823 เรื่อง Han d'Islande หลังจากนั้นอีก 3 ปีก็ได้ตีพิมพ์เรื่องที่สอง คือ Bug-Jargal ในปี ค.ศ. 1826 จากนั้นระหว่าง ค.ศ. 1829-1840 เขาได้ตีพิมพ์งานกวีนิพนธ์อีก 5 ชุด (Les Orientales, 1829; Les Feuilles d'automne, 1831; Les Chants du crépuscule, 1835; Les Voix intérieures, 1837; และ Les Rayons et les ombres, 1840) ซึ่งทำให้เขามีชื่อเสียงโด่งดังและเป็นที่ยอมรับในฐานะกวีผู้ยิ่งใหญ่ด้านบทไว้อาลัยและบทลำนำในยุคสมัยนั้น
ประวัติ > งานการเมืองและช่วงลี้ภัย

หลังจากพยายามอยู่ 3 ครั้ง อูว์โกก็ได้รับเลือกเข้าเป็นสมาชิกของบัณฑิตยสถานฝรั่งเศส (Académie française) ในปี ค.ศ. 1841 ซึ่งทำให้สถานะของเขาในแวดวงศิลปกรรมและวรรณกรรมมั่นคงขึ้น นักวิชาการชาวฝรั่งเศสจำนวนหนึ่ง โดยเฉพาะอย่างยิ่ง เอเตียน เดอ ฌูย ผู้ต่อต้านการปฏิวัติยุคโรแมนติก พยายามหน่วงเหนี่ยวให้การรับเลือกของอูว์โกเป็นไปอย่างล่าช้า หลังจากนั้นอูว์โกก็มีบทบาททางการเมืองในฝรั่งเศสสูงขึ้น โดยเป็นผู้สนับสนุนการจัดตั้งรัฐบาลของสาธารณรัฐ เขาได้รับโปรดเกล้าฯ จากพระเจ้าหลุยส์-ฟีลิป เลื่อนให้เป็นขุนนางชั้นสูงในปี ค.ศ. 1841 และได้เข้าสู่สภาสูงในตำแหน่ง pair de France เขาเคลื่อนไหวต่อต้านการลงโทษประหารชีวิตรวมถึงความไม่ยุติธรรมต่าง ๆ ในสังคม โดยชื่นชมยกย่องเสรีภาพของสื่อและการจัดตั้งรัฐบาลของตนเองในโปแลนด์ ในเวลาต่อมาเขาได้รับเลือกเข้าสู่สภานิติบัญญัติ (Legislative Assembly) และสภารัฐธรรมนูญ (Constitutional Assembly) หลังจากนั้นจึงเป็นการปฏิวัติ ค.ศ. 1848 และการก่อตั้งสาธารณรัฐฝรั่งเศสที่ 2
เมื่อหลุยส์ นโปเลียน (จักรพรรดินโปเลียนที่ 3) รวบอำนาจเบ็ดเสร็จในปี ค.ศ. 1851 และจัดตั้งรัฐธรรมนูญที่ต่อต้านรัฐสภาขึ้น อูว์โกก็ประกาศตัวเองเป็นกบฏต่อประเทศฝรั่งเศส เขาย้ายไปยังบรัสเซลส์ และต่อมาย้ายไปยังเจอร์ซีย์ จนที่สุดจึงมาตั้งถิ่นฐานกันครอบครัวของเขาที่เกาะแชนแนลที่เกิร์นซีย์ เขาลี้ภัยอยู่ที่นี่จนถึง ค.ศ. 1870
ในขณะลี้ภัย อูว์โกได้เผยแพร่ผลงานการเมืองที่มีชื่อเสียงหลายชิ้นที่ต่อต้านจักรพรรดินโปเลียนที่ 3 เช่น Napoléon le Petit และ Histoire d'un crime หนังสือเหล่านี้ถูกแบนในฝรั่งเศส แต่กระนั้นก็ส่งผลกระทบต่อฝรั่งเศสอย่างมาก อูว์โกยังเผยแพร่งานเขียนอันมีชื่อเสียงอื่น ๆ ของเขาในระหว่างพำนักอยู่ที่เกิร์นซีย์ รวมถึง เหยื่ออธรรม ด้วย ในจำนวนนี้รวมถึงงานกวีนิพนธ์ที่ได้รับการยกย่องอย่างมาก 3 ชุด คือ Les Châtiments ในปี 1853; Les Contemplations ในปี 1856; และ La Légende des siècles ในปี 1859
เขาได้เกลี้ยกล่อมคณะรัฐบาลของสมเด็จพระราชินีวิกตอเรียให้ไว้ชีวิตนักโทษชาวไอริช 6 คนที่ถูกตัดสินว่ากระทำความผิดฐานก่อการร้าย ผลงานครั้งนี้ได้รับยกย่องในการยกเว้นโทษประหารชีวิตจากรัฐธรรมนูญของเจนีวา โปรตุเกส และโคลอมเบีย
ปี ค.ศ. 1859 จักรพรรดินโปเลียนที่ 3 ได้พระราชทานอภัยโทษแก่นักโทษการเมืองลี้ภัยทั้งหมด แต่อูว์โกปฏิเสธการอภัยโทษ เพราะนั่นจะทำให้เขาไม่สามารถวิพากษ์วิจารณ์รัฐบาลได้อีก จนกระทั่งจักรพรรดินโปเลียนที่ 3 สิ้นอำนาจและสาธารณรัฐฝรั่งเศสที่ 3 จัดตั้งขึ้นแล้ว อูว์โกจึงได้หวนคืนแผ่นดินเกิดในปี ค.ศ. 1870 เขาได้รับเลือกตั้งสู่สภาแห่งชาติ (National Assembly) และวุฒิสภาในเวลาต่อมา
อูว์โกพำนักอยู่ในปารีสด้วยระหว่างที่กองทัพปรัสเซียบุกเข้ายึดเมืองในปี ค.ศ. 1870 สวนสัตว์ในกรุงปารีสส่งเนื้อสัตว์ที่รับประทานได้มาให้เขา ในระหว่างที่การบุกยึดยังดำเนินอยู่และอาหารก็หายากขึ้นทุกที อูว์โกบันทึกไว้ในสมุดประจำวันของเขาว่า เขาต้องลดการ "กินอะไรที่ไม่รู้จัก" ลง
อูว์โกให้ความสนใจเกี่ยวกับสิทธิของศิลปินและลิขสิทธิ์ เขาเป็นสมาชิกผู้ก่อตั้ง Association Littéraire et Artistique Internationale ซึ่งต่อมานำไปสู่อนุสัญญากรุงเบิร์นว่าด้วยการปกป้องสิทธิในงานวรรณกรรมและงานศิลปะ